Ленинген (Долна Саксонија)

Ленинген (|Löningen) — мал град во округот Клопенбург, во сојузната покраина Долна Саксонија, Германија. Се наоѓа на реката Хазе, околу 25 километри југозападно од окружниот град Клопенбург.
1 Географија
1.1 Местоположба
Ленинген се наоѓа во долносаксонскиот округ Клопенбург помеѓу Олденбург и Оснабрик на работ на Олденбуршкиот Минстерски крај, сместен во долината на Хазе.
Градот на југозапад се граничи со округот Емсланд, а на југоисток со округот Оснабрик.
1.2 Градски единици
Градот Ленинген се состои од градското јадро, како и 30 помали единици.
Градското подрачје на Ленинген е поделено на пет четврти и еден Вик (место):
* Вик (место)
* Бунер
* Глибигер
* Лодбергер
* Иберхезигес
* Вахтумер
1.3 Клима
Во градот владее океанска клима под влијание на влажни северозападни ветрови од Северното Море. Просечна годишна температура е од 8,5 до 9,0 °C и има просечни врнежи околу 700 mm.
2 Историја
Ленинген првично се појавил во 822 година како Лоинго. Името Ленинген првпат е споменато во 1147 година во писмо до епископот од Хилдесхајм, кога областа на Ленинген припаѓала на Корвајскиот манастир. Од 1200 година, Ленинген припаѓа на грофот од Текленбург. Минстерската епископија го презела Ленинген во 1400 година. Во 1803 година завршила верската управа и Ленинген станал дел од Војводството Олденбург. Од 1810 до 1813 година, Ленинген станал дел од францускиот арондисман Квакенбрик. По лајпцишката битка, Ленинген се вратил во Олденбург.
Во 1814 година, Војводството Олденбург бил поделен на 25 амтови, од кои еден од нив бил Ленинген. Амтовите биле распуштени во 1879 година, а Ленинген станал дел од округот Клопенбург.
Во текот на Втората светска војна, првите бомби паднале во областа во 1940 година, а во 1945 година окружниот суд бил уништен во бомбардирањето. На 10 и 11 април 1945 година, британските трупи пристигнале и ги опкружиле германските трупи од три страни, по што Германците се повлекле.
3 Политика
3.1 Градски совет
Градскиот совет се состои од 30 избрани членови, што одговара за градови со број на жители помеѓу 12.001 и 15.000 жители. Членовите се избираат на општи избори на секои пет години.
На последните локални избори за Градскиот совет биле добиени следниве резултати:
Партија, 12 септември 2021, 11 септември 2016, 11 септември 2011, 10 септември 2006
удел места, удел, гласови, места, удел, гласови, места, удел, гласови, места
CDU, 43,03 %, 13, 67,72 %, 12.506, 20, 68,49 %, 11.742, 21, 62,72 %, 12.390, 19 43,03 %
SPD, 8,99 %, 3, 18,08 %, 3.340, 5, 12,26 %, 2.102, 4, 19,44 %, 3.840, 6
GRÜNE, 5,14 %, 2, 5,74 %, 1.060, 2, 8,38 %, 1.438, 2, 3,51 %, 694, 1
FDP, 1,98 %, 1, 4,92 %, 909, 1, 3,96 %, 680, 1, 7,01 %, 1.385, 2
Die Linke, 0,56 %, 0, 1,74 %, 322, 1, –, –, –, –, –, –
Независни за Ленинген (UfL), 37,12 %, 11, –, –, –, –, –, –, –, –, –
Други, 0,27 %, 0, –, –, –, –, –, –, –, –, –
Независни, 1,87 %, 0, 1,78 %, 329, 1, –, –, –, –, –, –
''Излезност'', ''61,9 %'', ''57,84 %'', ''55,24 %'', ''65,79 %''
3.2 Градоначалник
На изборите за градоначалник на 12 септември 2021 година бил избран Буркхард Зибел (UfL).;Список на градоначалници на Ленинген
* -1949: Георг Штратман
* 1951–1952: Бернард Бергес
* 1952–1960: Вилхелм Бишоф (CDU)
* 1960–1972: Адолф Рихард (CDU)
* 1972–1986: Курт Шмикер (CDU)
* 1986–1991: Хајнрих Веселман (CDU)
* 1991–1997: Клеменс Винклер (CDU)
* 1997–2001: Херман Форхолт (CDU)
* 2001–2014: Томас Штетлер (SPD)
* 2014–2021: Маркус Вилен (CDU)
* од 2021: Буркхард Зибел (UFL)
3.3 Збратимени градови
Ленинген е збратимен со следниве градови:
* Витенбург, Германија (од 1990 г.)
4 Познати луѓе
* Курт Шмикер (1919-1996) — политичар
* Зилвија Бреер (р. 1973) — политичар
* Торге Холман (р. 1982)— фудбалер
* Марко ди Карли (р. 1985) — пливач
5 Галерија